kardosdrur/scandi-wiki huggingface dataset:
Hejls Nor

Hejls Nor eller Hejlsminde Nor er et knap 2 km² stort nor der ligger ca. seks kilometer øst for Christiansfeld og ved vestsiden Lillebælt i Kolding Kommune. Noret har tilløb fra Aller Å og Kær Mølleå, og løber ud i Hejlsminde Bugt (Lillebælt), ved Slusen  ved sydenden af feriebyen Hejlsminde. Der går en 12 kilometer lang cykel- og vandresti rundt om noret.

Noret er udpeget som vildtreservat, med navnet Hejlsminde Nor Vildtreservat og er en del af Natura 2000 -område nr. 112 Lillebælt.

Kilder og henvisninger

Kort over Hejls Nor Miløministeriets miljoegis.mim.dk

Lokaliteter i Kolding Kommune
Lillebælt
Nor
Vådområder i Danmark
Borupkredsen

Borupkredsen, officielt Randers Amtskreds, 3. Opstillingskreds, var en opstillingskreds i Randers Amtskreds, der eksisterede fra 1920 til 1970.

Geografi 

Følgende sognekommuner var en del af opstillingskredsen:
 Årslev-Hørning Kommune
 Asferg-Fårup Kommune
 Borup Kommune
 Galten-Vissing Kommune
 Gimming-Lem Kommune
 Hald-Kærby Kommune
 Harridslev-Albæk Kommune
 Haslund-Ølst Kommune
 Kousted-Råsted Kommune
 Laurbjerg-Lerbjerg Kommune
 Spentrup-Gassum Kommune
 Støvring-Mellerup Kommune
 Tvede-Linde Kommune
 Værum-Ørum Kommune
 Virring-Essenbæk Kommune

Folketingsvalg siden 1953-grundloven

Folketingsvalget 1968 
Valgdeltagelsen var 90,6 %.

Folketingsvalget 1966 
Valgdeltagelsen var 89,5 %.

Folketingsvalget 1964 
Valgdeltagelsen var 86,2 %.

Folketingsvalget 1960 
15. november 1960. Valgdeltagelsen var 84,4 %.

Folketingsvalget 1957 
Valgdeltagelsen var 82,6 %.

Folketingsvalget 1953 
Valgdeltagelsen var 79.1 %.

Referencer 

Folketingsvalgkredse 1920 til 1970
Klorose (plantesygdom)

Klorose (latin chlorosis - af græsk chloros, som betyder "bleggrøn") er indenfor botanik et samlingsnavn for forskellige sygdomstilstande hos planter, som kendetegnes ved nedsat eller udebleven evne til at danne klorofyl. Dette medfører at bladene bliver blege eller til og med helt hvide og planten får nedsat livskraft.

Klorose kan forårsages af for lidt lys eller af næringsstofmangel af fx nitrogen eller jern (som så kaldes jernklorose). Klorose kan også forårsages af for højt eller lavt pH, fx på grund af for høje mængder af kalk i jorden (hvilket kaldes kalkklorose). Visse planter kan have genetiske arvefejl, som kan gøre, at de helt eller delvis mister evnen til at danne klorofyl. Det sidste resulterer i hvidbrogede blade.

Ved tørke kan planter og træer rammes af klorose. Tilstanden starter med at bladene krøller sammen. For at beskytte sig mod tørken, lukker plantens spalteåbninger, hvilket medfører at fotosyntesen ophører. Klorofylen kommer derfor til at tabes. Derfor kan træer begynde at få efterårsfarver allerede om sommeren. Løvet eller bladene tabes senere fordi de er blevet klorotiske.

Kilder/referencer 
 Svensk uppslagsbok (1955) Kloros

Botanik
Sonic hedgehog

Sonic hedgehog eller  SHH er et protein som i mennesker er kodet for af genet SHH ("sonic hedgehog"). Både genet og proteinet findes også med den alternative notering "Shh".

Sonic hedgehog (SHH) indgår i pattedyrs signaltransduktion. Det er et af tre membranproteiner i familien “hedgehog” - de to andre er Desert hedgehog (DHH) og Indian hedgehog (IHH). SHH er den bedst studerede del af hedgehog-signalvejen. Den spiller en vigtig rolle i regulering af hvirveldyrs organdannelse, såsom vækst af ekstremiteter på lemmer og organiseringen af hjernen. Sonic hedgehog er et af de bedste eksempeler på et molekyle der diffunderer så der dannes en koncentrationsgradient med forskellige effekter på celler i det udviklende embryo afhængigt af koncentrationen. SHH forbliver vigtig i voksne, da det også kontrollerer celledelingen af voksne stamceller og har implikationer for udvikling af nogle typer cancer.

Opdagelse og navngivning 

Genet for Hedgehog (som betyder pindsvin på dansk) blev først identificeret i frugtfluen Drosophila melanogaster i en serie af klassiske mutationsundersøgelser, nærmere bestemt genetiske screeninger, udført af Christiane Nüsslein-Volhard  og Eric Wieschaus, som blev publiceret i 1980.. Disse gentiske undersøgelser førte dem til at vinde Nobelprisen i fysiologi eller medicin i 1995 sammen med udviklingsgenetikeren Edward B. Lewis, der identificerede generne, der kontrollerer segmentationsmønstre, som kan observeres i Drosophila embryoer. Enbryoet af mutantfænotypen, der har tabt funktionen, og som designeres hh, er dækket af små stikkende projektioner, der minder om pindene på et pindsvin.

Undersøgelser er rettet mod at finde et ækvivalent gen til hedgehog i hvirveldyr af Philip Ingham, Andrew P. McMahon, and Clifford Tabin, som fandt tre homologe gener. To af disse, desert hedgehog og Indian hedgehog, blev navngivet efter arter af pindsvin, mens sonic hedgehog blev navngivet efter SEGA's videospilskarakter Sonic the Hedgehog. Navnet blev opdigtet af Robert Riddle, som var postdoc i Tabins laboratoriumefter han så en tegneserie med Sonic, som hans datter havde købt i England.

Kontroverser omkring navngivning 

Dette gen er associeret med en svær tilstand kaldet holoprosencephali, hvilket resulterer i svære hjerne-, kranie- og ansigtsdefekter. Dette har medført at klinikker og forskere har kritiseret navnet for at være for frivolsk. Det er ikke en humoristisk situation, hvis patienter eller forældre til patienter med en alvorlig sygdom skal forklares, at de eller deres barn har en mutation i deres sonic hedgehog.

Se også 

 Pikachurin, et retinalt protein opkaldt efter Pikachu

Referencer

Yderligere læsning 

 
 
 
 
 
 
 

Proteiner
Gen på det menneskelige kromosom
Clémentine Faïk-Nzuji Maduya

Clémentine Faik Nzuji, også kendt som Clémentine Faïk-Nzuji Madiya (født 21. januar 1944), er en kongolesisk digter og forfatter. Hun blev født i Tshofa, Kabinda Distrikt i Belgisk Congo. Albert S. Gérard kalder hende "den første digter af reel betydning" blandt en gruppe af afrikanske forfattere, der opstod i slutningen af 1960'erne; hun var også den første kvindelige forfatter i Belgisk Congo.

Baggrund og tidligt liv 

Hun tog eksamen fra universitetet i Lovanium.

Hun har også en doktorgrad i afrikanske studier fra universitetet i Paris.

Nzuji er gift og er moder til fem børn, og mange af hendes digte henviser til hendes familie.

Litterære aktiviteter 

Hun grundlagde Pléiade du Congo, en litterær gruppe i Kinshasa, og ledede og hjalp med at finde det internationale center for afrikanske sprog, litteraturer og traditioner til fordel for udvikling (CILTADE) ved det katolske universitet i Louvain. Hun har gjort vigtige bidrag i studiet af bantu lingvistik og mundtlig litteratur. Hun er også en prisvindende forfatter af noveller og poesi.

Forfatterskab 
 Énigmes lubas = Nshinga : étude structurale. Kinshasa: Éditions de l'Université Lovanium, 1970. (169p.). Riddles

Lyrik 
 Murmures. Kinshasa: Lettres Congolaises, 1968.
 Kasalà. Kinshasa: Editions Mandore, 1969.
 Le temps des amants. Kinshasa: Editions Mandore, 1969.
 Lianes. Kinshasa: Editions du Mont noir, 1971. (Series Jeune littérature 4).
 Gestes interrompus. Lubumbashi: Editions Mandore, 1976.

Prosa 
 Lenga et autres contes d'inspiration traditionnelle. Lubumbashi: Editions Saint-Paul Afrique, 1976 (Märchen).
 Cité de l'abondance. Unveröffentlicht (Kurzgeschichten). Einziger Preisträger des jährlichen Wettbewerbs der Académie Royale des Sciences d'Outre-Mer (Brüssel) im Jahre 1986.
 Frisson de la mémoire, in: Cluzeau, Fiancée à vendre et treize autres nouvelles. Saint-Maur: SEPIA, 1993. (S. 203–229). Kurzgeschichte.

Noter

Litteratur 
 .

Forfattere fra Afrika
Arkæologi i Lapland

Arkæologi i Sameland er studiet af tidligere tiders menneskelige aktivitet i Sameland - en region i Finland, Norge, Rusland og Sverige, hvor regionen traditionelt er kendt som Lapland. Der er gjort fund af menneskelig aktivitet (i Finnmark) helt tilbage til Komsakulturen i perioden (8000–2500) fvt.

På den norske side af grænserne 
Forskning viser, at hele den norske kyst, fra Vest-Sverige til Varanger, blev befolket over en periode på 200 til 300 år. '

Nogle kilder konkluderer, at samerne måske stammer fra Komsakulturen. Kamkeramik og slibning af sten kendes fra begyndelsen af Yngre stenalder.

Redskaber og jagtvåben blev hovedsageligt lavet af horn og ben, ca. år 500 fvt. Redskaber af jern kendes fra Samisk jernalder; Begyndelsen af samisk jernalder, var omkring år 0.

Der er gjort fund på Kjelmøy fra omkring år 0, og disse fund stammer fra to samiske bopladser, skrev Frans-Arne Stylegar i 2016.
 Fund på Kjelmøy har stor lighed med fund fra omkring 500 fvt. i Ostrov Bolshoy Oleny (russisk: О́стров Большо́й Оле́ний).

Der er fundet 10 "komsa-bopladser" langs Porsangerfjorden.

Antal bopladser fra yngre stenalder som er fundet på Finnmarksvidda, var (pr. 1980) 150.

Kreolisering kan bruges som et udgangspunkt for at beskrive samfund af kystsamer i Nord-Norge, skrev André Nilsen (i 2014).

At en samisk befolkning fandtes i Syd-Norge i jernalderen og middelalderen, kan tolkes ud af visse fund, arkæologisk områder, og skriftlige kilder, skrev Hege Skalleberg Gjerde (i 2014).

På den svenske side af grænserne 
Undersøgelser indenfor palynologi tyder på, at samer dyrkede korn i Nord-Sverige i den sene jernalder [før år 850], og i den tidlige middelalder, skrev Ingela Bergman (i 2014).

Referencer 

Lapland
Finland
Rusland
Norge
Diorit

Diorit er navnet på en kornet eruptiv dybbjergart. Den består af natriumrig plagioklas, feldspat, biotit, hornblende og/eller pyroxen. Diorit er grå eller grønliggrå og ofte mørk. Dioritter med et højt indhold af kvarts kaldes kvartsdioritter. Diorit forekommer gerne i yderkanten af områder, hvor magma er trængt ind, men kan også forekomme selvstændigt. 

Det er en forholdsvis sjælden bjergart i Skandinavien. Den benyttes til statuer og bygningsdele lige som granit.

Kilder og henvisninger
 Sten i farver, Karen Callisen og Helge Gry, København 1968
 Kortfattet Lærebog i Den almindelige Geologi, N.V. Ussing og O.B. Bøggild, København 1932
 General and Historical Geology, Yu. M. Vasiliev, V.S. Milnichuk og M.S. Arabaji, Moskva 1981

Magmatiske bjergarter
Gamborg Nor

Gamborg Nor er et  omkring 19 hektar stort  nor knap syv km sydøst for Middelfart på Vestfyn. Noret gennemløbes af Viby Å , lige før den løber ud i Gamborg Fjord (Lillebælt), der ligger syd for noret.  Gamborg Nor er var oprindelig en fjordarm, (en forlængelse af Ellebæk Vig) der blev inddæmmet i slutningen af 1700-tallet med dæmninger, mod nordvest fra Gamborg til Svinø, og mod syd Fra Rosnæs til Svinø. Formålet var formentlig at Wedellsborg Gods ønskede at tørlægge det til landbrugsdrift, men det skete aldrig, og  det blev fredet som vildtreservat i 1940.  Gamborg Nor Vildtreservat   omfatter hele inddæmningen og et 100 meter bredt bælte omkring, i alt ca. 130 hektar..
Gamborg Nor ligger i Natura 2000 -område nr. 112 Lillebælt.

Der har i årene 2007 til 2013 været gennemført et naturgenopretningsprojekt omkring Gamborg Nor og de omkringliggende arealer og en med blandt andet genslyngning af en del af Viby Å. Målet har været at  sikre og udvide arealet med naturtypen rigkær samt forbedre vandkvaliteten i Gamborg Nor og Lillebælt, der er udpeget som habitatområde. I tagrørssumpen findes rigkær, hvor der bl.a. er stor forekomst af den fredede orkidé majgøgeurt.

Kilder og henvisninger

 Kort over området

Lokaliteter i Middelfart Kommune
Lillebælt
Nor
Vådområder i Danmark
Naturgenopretning i Danmark
Vildtreservater i Danmark
Santarém (Portugal)

Santarém er en by i det centrale Portugal. Den ligger på den højre bred af Tejo-floden, ca. 65 kilometer nordøst for Lissabon.

Eksterne henvisninger 

 officiel hjemmeside

Byer i Portugal
Sancho 1.

Sancho 1. kan henvise til flere regenter med dette navn:

 Sancho 1. af Portugal (1154–1211)
 Sancho 1. af Mallorca (1274–1324)
Susanne Blakeslee

Susanne Ann Blakeslee (født 27. januar 1956) er en amerikansk skuespiller og komiker.

Eksterne henvisninger
 

Personer fra Los Angeles
Skuespillere fra Californien
Viby Å

Viby Å er en omkring 11 km lang å der løber på Vestfyn i Middelfart Kommune. Den springer ud ved nordvestenden af Ejby, og løber først mod nord, og svinger så mod vest, gennem Nørre Aaby, og slynger sig forbi Viby, og løber gennem Gamborg Nor, ud i Gamborg Fjord og Lillebælt. 

Åen har tidligere været stærkt forurenet, især af spildevand fra Nørre Aaby, men i 1970 etableredes  det første mekanisk-biologiske rensninganlæg  ved Gl. Viby mellem Nørre Aaby og Viby, hvilket gradvis forbedrede vandkvaliteten i Viby Å. I årene 2007 til 2013 gennemførtes et naturgenopretningsprojekt omkring Gamborg Nor og de omkringliggende arealer og en med blandt andet genslyngning af en strækning på ca. 900 meter af den nedre del af Viby Å, sydvest for Viby.  Der er en fin bestand af havørreder i Viby Å.

Kilder og henvisninger

 Kort på dk.geoview.info

Lokaliteter i Middelfart Kommune
Vandløb i Danmark
Naturgenopretning i Danmark
Svinø (Gamborg Sogn)

Svinø er en ca. 1,1 km² stor ø i Gamborg Fjord, som er en afgrening af Lillebælt sydøst for Middelfart. Øen ligger ved nordsiden af Gamborg Fjord og vest for Gamborg Nor. Noret er dannet af to dæmninger, en mod nord og en mod øst (sidstnævnte har indbygget en sluse), der blev bygget i slutningen af 1700-tallet med henblik på landvinding i østenden af Ellebæk Vig, der ligger nord for Svinø.

Svinø var landingsplads for marsvinefangsten, der var organiseret af et priviligeret laug i Middelfart, hvis historie går tilbage til 1593. Det  bestod af 34 mand fordelt på 12 både; Der var tale om en betydelig, men svingende fangst,  fra ingen til  40‑50 hvaler om ugen.  

Svinø ligger i Natura 2000 -område nr. 112 Lillebælt.

Referencer

Eksterne henvisninger 
 Kort over området

Lokaliteter i Middelfart Kommune
Lillebælt
Hugo Helmig

Hugo Helmig Toft Simonsen (født den 24. juli 1998 i Århus, død den 23. november 2022), kendt som Hugo Helmig, var en dansk singer-songwriter. Udover at være søn af musikeren Thomas Helmig var han særligt kendt for sin debutsingle "Please Don't Lie", der blev den mest spillede danske sang på dansk radio i 2017.

Baggrund 
Hugo Helmig fik sit store folkelige gennembrud som søn af Thomas Helmig i DR-serien Hugo og Helmig, som havde premiere umiddelbart efter hittet "Please Don't Lie".

I marts året efter udgav han EP'en Promise, med bl.a. singlerne "Times of War", "Hold On" og "Promise". 

I 2019 blev det imidlertid offentligt kendt, at Hugo havde et alvorligt kokainmisbrug, og efter en anholdelse foran sine forældres hus måtte han aflyse alle planlagte koncerter. 

På grund af angst indstillede Hugo Helmig i 2021 sin musikkarriere.

Død 
Hugo Helmig døde 23. november 2022, blot 24 år gammel. Dødsårsagen er ikke offentligt kendt.

Diskografi 

 Promise (2018)
 Juvenile (2019)
 Lulu vol. 1 (2020)
 Lulu vol. 2 (2021)

Kilder

Eksterne henvisninger 
 
 

 
Sangere fra Danmark
Sangskrivere fra Danmark
Personer fra Aarhus
Før frosten

Før frosten  er et dansk drama fra 2019. Filmen blev instrueret af Michael Noer.

Filmen blev nomineret til en række danske filmpriser, og Jesper Christensen vandt en Bodil-pris for Bedste mandlige hovedrolle mens Louize Nissen blev Årets Kostumedesigner til Robert Prisen.

Desuden blev Jesper Christensen hædret for sin præstation ved både Chicago Film Fest og Tokyo Filmfestival. I Tokyo vandt filmen desuden Juryens Særpris.

Medvirkende 
 Jesper Christensen som Jens
 Clara Rosager som Signe
 Magnus Krepper som Gustav
 Elliott Crosset Hove som Peder
 Rasmus Hammerich som Holger
 Ghita Nørby som Agnes
 Gustav Dyekjær Giese som Laurits
 Oscar Dyekjær Giese som Ole
 Bertil De Lorenzi som Mads

Modtagelse 
Filmen blev rost af anmelderne i de danske aviser, der gav 4- eller 5-stjernede anmeldelser og fremhævede Jesper Christensens præstation.

Referencer

Eksterne henvisninger 
 

Dramafilm fra Danmark
Danske film fra 2019
Dansksprogede film
Film instrueret af Michael Noer
Grand Prix Cycliste la Marseillaise 2018

Grand Prix Cycliste la Marseillaise 2018 var den 39. udgave af cykelløbet Grand Prix Cycliste la Marseillaise. Løbet var en del af UCI Europe Tour-kalenderen og blev arrangeret 28. januar 2018. Løbet blev vundet af franske Alexandre Geniez fra .

Hold og ryttere

Resultater

Eksterne henvisninger
 

2018
UCI Europe Tour 2018
Hacker (film fra 2019)

Hacker  er en dansk familiefilm fra 2019. Filmen er instrueret af Poul Berg og havde premiere den 28. marts 2019.

Medvirkende 
 Rumle Kærså som Benjamin
 Josephine Højbjerg som Savannah
 Signe Egholm Olsen som Anna
 Esben Dalgaard Andersen som Peter

Referencer

Eksterne henvisninger 
 

Familiefilm fra Danmark
Danske film fra 2019
Danmark (film fra 2017)

Danmark er en dansk ungdomsfilm fra 2017. Filmen blev instrueret af Kasper Rune Larsen. Den havde premiere den 1. oktober 2017 på CPH PIX og har Radiator Film ApS samt Anti Film som produktionsselskaber.

Medvirkende 
 Frederikke Dahl Hansen som Josephine "Josse"
 Jonas Lindegaard Jacobsen som Norge
 Jacob Skyggebjerg som Myre
 Jens "JK" Kristian som JK
 Marta Holm som Anna

Referencer

Eksterne henvisninger 
 

Børne- og ungdomsfilm fra Danmark
Danske film fra 2017
Dansksprogede film
Film instrueret af Kasper Rune Larsen
SDC

SDC (SDC A/S, tidligere foreningen Sparekassernes Datacentraler) er en af de tre store bankcentraler i Danmark.

Historie 
SDC etableres 1963 for at udføre elektronisk bogføring for de danske sparekasser. I 1996 omdannes det til et aktieselskab. Den internationale virksomhed begynder i Norge 2004 og fortsætter i Sverige 2006.

Referencer 

Bankvirksomhed
Softwarevirksomheder
Etableret i 1963
Recovery (Runrig-album)

Recovery er det tredje studiealbum fra den skotske keltiske rockband Runrig. Det blev udgivet i 1981. Albummet omhandler Gàidhealtachds sociale histoire, der viser fornyet følelse af kulturel og politisk identitet i det gæliske samfund.

To numre blev genindspillet og udgivet på albummet Proterra i 2003.

Spor 
 "An Toll Dubh" (The Dungeon) - 1:35
 "Rubh nan Cudaigean" (Cuddy Point) - 2:55
 "'Ic Iain 'Ic Sheumais" (Son of John, Son of James) - 6:07
 "Recovery" - 5:52
 "Instrumental" - 4:02
 "'S tu Mo Leannan" (You Are My Love) / Nightfall on Marsco - 2:54
 "Breaking the Chains" - 1:54
 "Fuaim a' Bhlàir" (The Noise of Battle) - 4:55
 "Tìr an Airm" (Land of the Army) - 4:05
 "The Old Boys" - 4:53
 "Dust" - 5:30

Personel 
 Donnie Munro - Vokal
 Rory MacDonald - Basguitar, vokal
 Calum MacDonald - Percussion, vokal
 Malcom Jones - Guitar, bas, harmonika, vokal
 Iain Bayne - Trommer og percussion

Referencer

Eksterne henvisninger 
 Recovery på Discogs

Runrig-album
Album fra 1981
EasyGo

EasyGo er et joint venture mellem Norge, Sverige, Danmark og Østrig som muliggør brug af en og samme OBE (Bizz) i alle lande når du passerer i betalingsanlæg på betalingsveje, færger og broer. Formålet med EasyGo er at gøre det muligt at bruge én OBE til betaling, ved kørsel gennem betalingsanlæg gennem Nordeuropa og Østrig.

EasyGo er baseret på DSRC 5,8 GHz mikrobølge teknik og der er store forskelle mellem operatørerne. Anlæggene har forskellig udforming og det findes ingen fælles EasyGo skiltning, men det findes enkelte fælles træk.

Historie 
EasyGo var Europas første kommercielle grænseoverskridende betalingsløsning for bompenge. Indledende diskussioner om EasyGo begyndte i 2004, da Svinesundbroen mellem Norge og Sverige var ved at blive bygget. Norske (Statens vegvesen) og svenske (Transportstyrelsen) transportmyndigheder gik sammen med Sund & Bælt (operatør af Storebæltsbroen) og Øresundsbro Konsortiet (dansk/svensk joint venture, operatør af Øresundsbroen) og oprettede EasyGo i 2007.

Østrigs ASFINAG sluttede sig til partnerskapet i 2009.

Alle eksisterende nordiske systemer taget i brug før 2007 (AutoPASS og BroBizz) indgår, og det krevdes ingen revision af lovgivningen i landene. EasyGo landene har fire forskellige valutaer og variable momsniveauer.

EasyGo Basic 
EasyGo Basic gælder for køretøjer, der kun kører i Skandinavien eller vejer under 3,5 tons. Fra 1. januar 2021 skal en OBE udsteder dog være EETS-godkendt for at kunne anvendes på Storebæltbroen.

EasyGo+ 
EasyGo+ er en betalingsordning på tværs af grænser. Den giver chauffører i køretøjer over 3,5 tons mulighed for at betale afgifter i Østrig, Danmark, Sverige og Norge med brug af kun én OBE i alle fire lande.

Udbydere 
Der er flere udstedere, som tilbyder EasyGo tjenester. Dog tilbyder nogle udstedere kun en OBE på enkelte tjenester. Tjenesteudbyderen skal have indgået en aftale med det betalingssted/betalingsopkræver, hvor OBE'en skal benyttes, for at den skal fungere.

Se også 
 Betalingsvej
Bompenge i Norge
 Statens vegvesen

Referencer

Eksterne henvisninger 
 EasyGo 
 AutoPASS
 BroBizz

Transport i Danmark
Transport i Norge
Transport i Sverige
Transport i Østrig
Betalingssystemer
Betalingsveje
RFID
François-Henri Pinault

François-Henri Pinault (født 28. maj 1962) er fransk forretningsmand, formand for og administrerende direktør i Kering siden 2005 og formand for Groupe Artémis siden 2003. Under hans ledelse er Kering ændret fra et almindelig detailfirma til at være et luksusvarefirma.

Eksterne henvisninger 

Erhvervsfolk fra Frankrig
Riddere af Æreslegionen
Franskmænd i 1900-tallet
Franskmænd i 2000-tallet
Personer fra Rennes
Alfons 2.

Alfons 2., Alfonso 2. og Afonso 2. kan henvise til flere regenter med dette navn:

 Alfons 2. (791–842), kaldet Alfons den Kyske (el Casto) – Konge af Asturien 783 og 791–842
 Alfons 2. (1162–1196) – Konge af Aragonien 1164–1196
 Alfons 2. (1185–1223), også kaldet Alfons den Tykke – Konge af Portugal 1211–1223
 Alfons 2. (1448–1495) – Konge af Napoli 1494–1495
Tom Wopat

Thomas Steven "Tom" Wopat (født 8. september 1951) er en amerikansk skuespiller og komiker.

Eksterne henvisninger
 

Personer fra Lodi
Skuespillere fra Wisconsin
OSB-plade

En OSB-plade (oriented strand board) er en træplade, der er fremstillet ved limpresning af lange træfibre.

OSB har en lavere pris end krydsfinér, men er takket være sin opbygning stivere end almindelige spånplader, hvilket har stor betydning i byggebranchen.

En OSB-plade er nem at bearbejde, brug almindelig værktøj egnet til træbearbejdning. Pladen er også nem både at skrue og sømme i.

OSB-plader blive ofte brugt til at fremstille kasser, reoler, hylder, vægbeklædning mm.

Kan med fordel lakeres for at give et beskyttende lag, og en gylden farve.

Kanterne på en OSB plade er relativt åbne, og dermed ikke specielt anvendelige til f.eks. at male på.

Noter 

Byggematerialer
Træ
Konstruktionssystemer
Puckbugten

Puckbugten (polsk Zatoka Pucka; kasjubisk Pùckô Hôwiga), historisk kaldt Putzigbugten (tysk Putziger Wiek), er en lavvandet bugt i vestenden af Gdańskbugten i den sydlige ende af Østersøen, ud for kysten af Pommerellen i Polen. Mellem bugten og det åbne hav ligger Hela-halvøen.

Bugten har generelt en dybde på to til seks meter. En sandbanke strækker sig fra Rewa til Koźnica midt på Hela-halvøen. Sandbanken gør at kun små fiskebåde og andre fritidsfartøjer kan sejle her og endda holde sig til de dybere områder. Det er forekomster af kaliumsalt under Puckbugten.

De største byer her er Puck, Jastarnia og Hel.

Baggrundsstof 

Østersøen
Polens geografi
Bugter